Chari
Store norske leksikon,Geografi,Verdens geografi,Afrika,Tsjads geografi
Chari er en om lag 1000 kilometer lang elv som renner fra Den sentralafrikanske republikk, gjennom den sørlige delen av Tsjad og ut i Tsjadsjøen.
Kildeelvene Bamingui, Gribingui og Ouham springer ut i Den sentralafrikanske republikk. Chari danner sammen med bielvene Bahr Aouk, Bahr Kéita og Bahr Salamat, som alle kommer fra Darfur i Sudan, et stort innlandsdelta nedenfor byen Sarh sør i Tsjad. Chari møter bielven Logone ved hovedstaden N'djamena og renner derifra som én elv – Logon-Chari – de siste tre-fire milene til Tsjadsjøen.Deler av elven er seilbar i regntiden. Elven brukes hele året til garnfiske fra småbåter. Les mer i Store norske leksikon Den sentralafrikanske republikks geografi Tsjads geografi Tsjadsjøen